**ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΔΩΔΕΚΑΝΗΣΟΥ**

#  ΔΗΜΟΣ ΚΩ

**Απόσπασμα από το 2ο πρακτικό της από 11-02-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

 **«Ορισμός Υπολόγων πάγιας προκαταβολής Δήμου Κω και Δημοτικών Κοινοτήτων οικ. έτους 2013»**

 Σήμερα στις 11 Φεβρουαρίου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθμ. πρωτ. 4265/07-02-2014 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της, αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

 Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ1. Γιωργαράς Αντώνιος
2. Ρούφα Ιωάννα[[1]](#footnote-1)
3. Μαρκόγλου Σταμάτιος[[2]](#footnote-2)
4. Μήτρου Εμμανουήλ[[3]](#footnote-3)
5. Πης Σταμάτιος[[4]](#footnote-4)
6. Μουζουράκης Θεόφιλος
7. Παπαχρήστου –Ψύρη Ευτέρπη
 |  ΑΠΟΝΤΕΣ 1. Κιλιμάτος Νικόλαος
2. Ζερβός Νικόλαος
3. Μπαραχάνος Αθανάσιος
4. Σιφάκης Ηλίας

 *οι οποίοι κλήθηκαν και αιτιολογημένα δεν προσήλθαν* |

 Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

 Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

**ΘΕΜΑ: 28ο**

**ΑΡ. ΑΠΟΦ. : 46**

 Ο Πρόεδρος εισηγούμενος το 28ο θέμα της ημερήσιας διάταξης εξέθεσε ότι στην παρ.8 του άρθρου 266 του Ν.3852/2010, ορίζεται ότι στις τοπικές και δημοτικές κοινότητες, οι οποίες συγκροτούνται σύμφωνα με το άρθρο 2 του Ν.3852/2010, συνιστάται πάγια προκαταβολή σε βάρος του σχετικού κωδικού αριθμού του προϋπολογισμού του οικείου δήμου.

 Με απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης, μετά από γνώμη της Κεντρικής Ένωσης Δήμων Ελλάδας, καθορίζονται ανά δημοτική και τοπική κοινότητα, οι δαπάνες που καλύπτονται από την πάγια προκαταβολή, καθώς και το ύψος αυτής με βάση τον πληθυσμό. Υπόλογος για τη διαχείριση της πάγιας προκαταβολής είναι ο πρόεδρος του συμβουλίου της δημοτικής κοινότητας ή ο πρόεδρος της τοπικής κοινότητας.

Κατ' εξουσιοδότηση της παραπάνω διάταξης εκδόθηκε η υπ' αριθ. 74449/29.12.2010 (ΦΕΚ 2044/30.12.2010 τεύχος Β’) Απόφαση ΥΠ.ΕΣ.Α&Η.Δ. σύμφωνα με την οποία ορίζονται τα εξής:

"1.Στις τοπικές και δημοτικές κοινότητες συνιστάται με απόφαση της Οικονομικής Επιτροπής πάγια προκαταβολή σε βάρος του σχετικού κωδικού αριθμού (ΚΑ 8251) του προϋπολογισμού εξόδων του Δήμου.

2.Το ύψος της πάγιας προκαταβολής για κάθε δημοτική ή τοπική κοινότητα, ανάλογα με τον πληθυσμό της, ανέρχεται στο ποσό των:

α) Χιλίων (1.000) ευρώ για τις τοπικές κοινότητες ανεξαρτήτως πληθυσμού.

β) Δυο χιλιάδων (2.000) ευρώ για τις δημοτικές κοινότητες με πληθυσμό έως δέκα χιλιάδες (10.000) κατοίκους.

γ) Τριών χιλιάδων (3.000) ευρώ για τις δημοτικές κοινότητες με πληθυσμό από 10.001 και περισσότερους κατοίκους.

3.Υπόλογος για τη διαχείριση της πάγιας προκαταβολής, στο όνομα του οποίου θα εκδοθεί το σχετικό χρηματικό ένταλμα και ο οποίος θα ενεργεί τις πληρωμές σε βάρος αυτής, είναι ο εκπρόσωπος της τοπικής κοινότητας, όταν αυτή έχει πληθυσμό έως τριακόσιους (300) κατοίκους, ο πρόεδρος του συμβουλίου της τοπικής κοινότητας, όταν αυτή έχει πληθυσμό μεγαλύτερο από τριακόσιους έναν (301) κατοίκους και ο πρόεδρος του συμβουλίου της δημοτικής κοινότητας. Ο υπόλογος διενεργεί τις πληρωμές, χωρίς να απαιτούνται έγγραφες εντολές του Δημάρχου.

4.Από την πάγια προκαταβολή μπορεί να πληρώνεται οποιαδήποτε δαπάνη σχετίζεται με τις αρμοδιότητες που απονέμει ο νόμος 3852/2010 στις δημοτικές ή τοπικές κοινότητες ή μεταβιβάζει σε αυτές το δημοτικό συμβούλιο, όπως:

α) Η δαπάνη για την άμεση αποκατάσταση των ζημιών επείγοντος χαρακτήρα στο δίκτυο ύδρευσης και αποχέτευσης (άρθρο 82 περίπτ. γ').

β) Η δαπάνη για την επείγουσα αποκατάσταση βλαβών στο δημοτικό δίκτυο ηλεκτροφωτισμού (άρθρο 82 περίπτ. δ').

γ) Η δαπάνη για επείγουσες εργασίες επισκευής των οργάνων και γενικά των εγκαταστάσεων των παιδικών χαρών, όταν πρόκειται για βλάβες που μπορούν να θέσουν σε κίνδυνο την ασφάλεια των παιδιών (άρθρο 82 περίπτ. ε').

δ) Η δαπάνη για επείγουσες εργασίες καθαρισμού οδών, πλατειών, αλσών και κοινόχρηστων γενικά δημοτικών χώρων (άρθρο 83 παρ. 2 περίπτ. δ').

5.Κατά τα λοιπά, για τη διαχείριση της πάγιας προκαταβολής, τη διαδικασία αποκατάστασης και απόδοσης (επιστροφής) του ποσού, τις υποχρεώσεις και τις ευθύνες των υπολόγων, εφαρμόζονται οι διατάξεις των άρθρων 173 του Ν. 3463/2006 και 35 του Β.Δ. 17/5-15/06/1959 καθώς και οι διατάξεις των άρθρων 56 του Ν 2362/95 και 22-32 του Π.Δ. 774/1980."

Ο πληθυσμός του Δήμου μας ανέρχεται σε 33.388 κατοίκους. Επίσης στον Κ.Α. 8251 του προϋπολογισμού του έτους 2014, έχει εγγραφεί πίστωση για την παροχή παγίας προκαταβολής ποσού 18.000,00 €.

Με βάση τα παραπάνω προτείνω τη σύσταση παγίας προκαταβολής του Δήμου ποσού 4.500,00 €.

Επίσης ο Δήμος απαρτίζεται από τις Δημοτικές Κοινότητες Κω, Ασφενδιού, Πυλίου, Αντιμάχειας, Καρδάμαινας και Κεφάλου, η κάθε μία από τις οποίες έχει πληθυσμό κάτω από 10.000 κατοίκους, για τις οποίες προτείνω τη σύσταση παγίας προκαταβολής ως κάτωθι:

α) Στη **Δημοτική Κοινότητα Κω** τη σύσταση παγίας προκαταβολής ύψους δύο χιλιάδων ευρώ (2.000,00 €) σε βάρος της σχετικής πίστωσης ύψους 18.000,00 ευρώ στον Κ.Α. 8251 του προϋπολογισμού του οικ. έτους 2014.

β) Στη **Δημοτική Κοινότητα Ασφενδιού** τη σύσταση παγίας προκαταβολής ύψους δύο χιλιάδων ευρώ (2.000,00 €) σε βάρος της σχετικής πίστωσης ύψους 18.000,00 ευρώ στον Κ.Α. 8251 του προϋπολογισμού του οικ. έτους 2014.

γ) **Στην Δημοτική Κοινότητα Πυλίου** τη σύσταση παγίας προκαταβολής ύψους δύο χιλιάδων ευρώ (2.000,00 €) σε βάρος της σχετικής πίστωσης ύψους 18.000,00 ευρώ στον Κ.Α. 8251 του προϋπολογισμού του οικ. έτους 2014.

δ) **Στην Δημοτική Κοινότητα Αντιμάχειας** τη σύσταση παγίας προκαταβολής ύψους δύο χιλιάδων ευρώ (2.000,00 €) σε βάρος της σχετικής πίστωσης ύψους 18.000,00 ευρώ στον Κ.Α. 8251 του προϋπολογισμού του οικ. έτους 2014.

ε) **Στην Δημοτική Κοινότητα Καρδάμαινας** τη σύσταση παγίας προκαταβολής ύψους δύο χιλιάδων ευρώ (2.000,00 €) σε βάρος της σχετικής πίστωσης ύψους 18.000,00 ευρώ στον Κ.Α. 8251 του προϋπολογισμού του οικ. έτους 2014.

στ) **Στην Δημοτική Κοινότητα Κεφάλου** τη σύσταση παγίας προκαταβολής ύψους δύο χιλιάδων ευρώ (2.000,00 €) σε βάρος της σχετικής πίστωσης ύψους 18.000,00 ευρώ στον Κ.Α. 8251 του προϋπολογισμού του οικ. έτους 2014.

 Κατόπιν των ανωτέρω ο Πρόεδρος πρότεινε στα μέλη την σύσταση παγίας προκαταβολής του Δήμου Κω και των Δημοτικών Κοινοτήτων όπως αναφέρεται παραπάνω.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος.

Στη συνέχεια ο Πρόεδρος κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και πέντε (5) μέλη: 1) Ρούφα Ιωάννα, 2) Μήτρου Εμμανουήλ, 3) Πης Σταμάτιος, 4) Μουζουράκης Θεόφιλος, 5) Παπαχρήστου –Ψύρη Ευτέρπη.

 Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Το άρθρο 173 του Δημοτικού και Κοινοτικού Κώδικα (Ν. 3463/06)
* Την παρ.8 του άρθρου 266 του Ν.3852/2010
* Την υπ' αριθ. 74449/29.12.2010 (ΦΕΚ 2044/30.12.2010 τεύχος Β’) Απόφαση ΥΠ.ΕΣ.Α&Η.Δ.
* Τα άρθρα 32 έως 35 και 37 του ΒΔ 17/5-15/6/1959
* Τη σχετική πίστωση 18.000,00 € στον Κ.Α. 8251 του προϋπολογισμού οικον. έτους 2014

**ΑΠΟΦΑΣΙΖΕΙ ΟΜΟΦΩΝΑ**

**Α.** Συστήνει παγία προκαταβολή για το **Δήμο Κω,** ποσού 4.500,00 €.

1. Διαθέτει πίστωση 4.500,00 € σε βάρος του Κ.Α. 8251 του προϋπολογισμού έτους 2014 για τη σύσταση ισόποσης παγίας προκαταβολής του Δήμου.

2. Ορίζεται υπόλογος της παγίας προκαταβολής η δημοτική υπάλληλος Γεωργαντή Στυλιανή κλάδου/κατηγορίας ΔΕ Διοικητικού, στο όνομα της οποίας θα εκδοθεί το ένταλμα και η οποία θα ενεργεί τις πληρωμές, σε βάρος της πάγιας προκαταβολής, σύμφωνα με έγγραφες εντολές του δημάρχου.

3. Οι δαπάνες που θα αντιμετωπισθούν από την παγία προκαταβολή και το ύψος τους, στα όρια  των πιστώσεων που έχουν εγγραφεί στους οικείους κωδικούς αριθμούς του προϋπολογισμού θα αφορούν δαπάνες οι οποίες θα χαρακτηρίζονται επείγουσες και θα αποσκοπούν στην αντιμετώπιση κύριων εξόδων λειτουργικότητας του Δήμου. Ενδεικτικά, οι κωδικοί αριθμοί του προϋπολογισμού που θα βαρύνουν οι δαπάνες πάγιας προκαταβολής είναι οι εξής:

00.6116 – Αμοιβές δικαστικών επιμελητών

00.6162 – Λοιπά έξοδα τρίτων

00.6221 – Ταχυδρομικά τέλη

00.6222 – Τηλεφωνικά τέλη

00.6434 – Λοιπές δαπάνες δημοσίων σχέσεων

00.6451 – Συνδρομές σε εφημερίδες και περιοδικά

00.6452 – Συνδρομές Internet

10.6262 – Συντήρηση και επισκευή (πλην κτιρίων και έργων)

10.6264 – Συντήρηση και επισκευή μηχανημάτων

10.6611 – Προμήθεια βιβλίων

10.6612 – Προμήθεια γραφικής ύλης

10.6613 – Προμήθεια εντύπων και υλικών μηχανογράφησης

10.6614 – Λοιπές προμήθειες ειδών γραφείου

10.6634 – Προμήθεια ειδών καθαριότητας

10.6662 – Υλικά συντήρησης και επισκευής λοιπών εγκ/σεων

30.6612 – Προμήθεια γραφικής ύλης

30.6613 - Προμήθεια εντύπων και υλικών μηχανογράφησης

50.6614 - Λοιπές προμήθειες ειδών γραφείου

70.6661- Υλικά συντήρησης και επισκευής κτιρίων

Επιπλέον, από την πάγια προκαταβολή θα αντιμετωπίζονται δαπάνες και έξοδα τα οποία χρήζουν άμεσης εξόφλησης και δεν αναφέρονται στους παραπάνω Κωδικούς Αριθμούς. Oι παραπάνω κωδικοί είναι **μόνο** ενδεικτικοί.

 **Β.** Συστήνει πάγια προκαταβολή για τις **Δημοτικές Κοινότητες.**

1. Διαθέτει πίστωση 12.000,00 € σε βάρος του Κ.Α. 8251 του προϋπολογισμού έτους 2014 για την παροχή παγίας προκαταβολής των Δημοτικών Κοινοτήτων.

2. Το ποσό της πάγιας προκαταβολής στις Δημοτικές Κοινότητες, ανάλογα με τον πληθυσμό κατανέμεται ως εξής:

α) Στη **Δημοτική Κοινότητα Κω** ανέρχεται στα δύο χιλιάδες ευρώ (2.000,00 €)

β) Στη **Δημοτική Κοινότητα Ασφενδιού** ανέρχεται στα δύο χιλιάδες ευρώ (2.000,00 €)

γ) Στη **Δημοτική Κοινότητα Πυλίου** ανέρχεται στα δύο χιλιάδες ευρώ (2.000,00 €)

δ) Στη **Δημοτική Κοινότητα Αντιμάχειας**  ανέρχεται στα δύο χιλιάδες ευρώ (2.000,00 €)

ε) Στη **Δημοτική Κοινότητα Καρδάμαινας**  ανέρχεται στα δύο χιλιάδες ευρώ (2.000,00 €)

στ) Στη **Δημοτική Κοινότητα Κεφάλου** ανέρχεται στα δύο χιλιάδες ευρώ (2.000,00 €)

3.Υπόλογοι για τη διαχείριση της πάγιας προκαταβολής, στο όνομα των οποίων θα εκδοθούν τα σχετικά χρηματικά εντάλματα και οι οποίοι θα ενεργούν τις πληρωμές σε βάρος αυτής, είναι οι πρόεδροι των συμβουλίων των δημοτικών κοινοτήτων και συγκεκριμένα:

* Για την Δημοτική Κοινότητα Κω, ο κ. Θεοφιλίδης Γεώργιος
* Για την Δημοτική Κοινότητα Ασφενδιού, ο κ. Γιωργαλλής Μιχαήλ
* Για την Δημοτική Κοινότητα Πυλίου, η κα Γερασίμου-Δημοπούλου Διονυσία
* Για την Δημοτική Κοινότητα Αντιμάχειας, η κα Τσακίρη Καλλιόπη
* Για την Δημοτική Κοινότητα Καρδάμαινας, ο κ. Κουρζής Νικόλαος
* Για την Δημοτική Κοινότητα Κεφάλου, ο κ. Παπαντωνίου Σεβαστιανός

 Ο υπόλογος διενεργεί τις πληρωμές, **χωρίς να απαιτούνται έγγραφες εντολές του Δημάρχου.**

4.Σύμφωνα με τηνυπ' αριθ. 74449/29.12.2010 (ΦΕΚ 2044/30.12.2010 τεύχος Β’) Απόφαση ΥΠ.ΕΣ.Α&Η.Δ., από την πάγια προκαταβολή μπορεί να πληρώνεται **μόνο** οποιαδήποτε δαπάνη σχετίζεται με τις αρμοδιότητες που απονέμει ο νόμος 3852/2010 στις δημοτικές κοινότητες ή μεταβιβάζει σε αυτές το δημοτικό συμβούλιο, όπως:

α) Η δαπάνη για την άμεση αποκατάσταση των ζημιών επείγοντος χαρακτήρα στο δίκτυο ύδρευσης και αποχέτευσης (άρθρο 82 περίπτ. γ').

β) Η δαπάνη για την επείγουσα αποκατάσταση βλαβών στο δημοτικό δίκτυο ηλεκτροφωτισμού (άρθρο 82 περίπτ. δ').

γ) Η δαπάνη για επείγουσες εργασίες επισκευής των οργάνων και γενικά των εγκαταστάσεων των παιδικών χαρών, όταν πρόκειται για βλάβες που μπορούν να θέσουν σε κίνδυνο την ασφάλεια των παιδιών (άρθρο 82 περίπτ. ε').

δ) Η δαπάνη για επείγουσες εργασίες καθαρισμού οδών, πλατειών, αλσών και κοινόχρηστων γενικά δημοτικών χώρων (άρθρο 83 παρ. 2 περίπτ. δ').

**Γ.** Η διαχείριση της παγίας προκαταβολής θα γίνει σύμφωνα με τις διατάξεις του άρθρου 32,33,34, 35 και 37 του ΒΔ 17/5-15/6/1959.

…………………………………………………………………………………………………

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| Ο ΠΡΟΕΔΡΟΣΓιωργαράς Αντώνιος |  ΤΑ ΜΕΛΗ: 1. Ρούφα Ιωάννα
2. Μήτρου Εμμανουήλ
3. Πης Σταμάτιος
4. Μουζουράκης Θεόφιλος
5. Παπαχρήστου –Ψύρη Ευτέρπη
 |

1. To μέλος Ρούφα Ιωάννα προσήλθε κατά την έναρξη της συζήτησης του 3ου θέματος της ημερήσιας διάταξης [↑](#footnote-ref-1)
2. Το μέλος Μαρκόγλου Σταμάτιος αποχώρησε μετά την συζήτηση και λήψη απόφασης επί του 20ου θέματος της ημερήσιας διάταξης. [↑](#footnote-ref-2)
3. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος, Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-3)
4. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-4)